Nüüd oleme mune saanud kõigilt linnuliikidelt, viimasena hakkasid mõne päeva eest munele pardid. Algust tegid pekingi pardid. Kuna partide ruum on üsna külm, eriti maapind, oli muna selleks ajaks juba külmunud, kui sinna jõudsin. See laupäev oli üldse väga sündmusterikas, samal päeval hakkas munele ka  sinine leghorn, kes on pärit ebay vahendusel Inglismaalt ostetud munadest. Kanale seltsiks on sinise-valgekirju leghorni kukk. Mõlemad on pärit lavendlivärvi vanematelt, kuid järglaste värvus võib erineda. Kanade ruum on tunduvalt soojem ja seal ei ole vaja munade külmumist karta. Küll aja tähendas esimese muna saamine, et viimane aeg on see paarike teistest eraldada. Seni olid nad koos noorte septembris koorunud pruunide leghornidega. Eraldada oleks tulnud nad juba varem, kuid kuna ma alguses niikuinii ei  hakka temalt veel haudemune koguma, ei ole ka praegu veel lootusetult hilja. Sellega said eraldatud kõik linnuliigid ja -tõud, oodates soojemaid ilmu, et hakata haudemune koguma.